Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 372/09/4403	Nitra, XXXXX
EEČ : 2-32-270-2013

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX, 
ako matka detí XXXXX, nar. XXXXX a XXXXX, nar. XXXXX, obe zverené do náhradnej osobnej starostlivosti XXXXX,  hoci má k nim vyživovaciu povinnosť vyplývajúcu zo Zákona o rodine a rozsudkom Okresného súdu Nitra sp. zn. 11P/332/2006 zo d¨ľa 04.12.2006, pr¨˘voplatným d¨ľa 14.12.2006, jej výška tejto povinnosti bola určená tak, že má prispievať na výživu každého dieťaťa jednotlivo vo výške 30% zo sumy životného minima vždy do 15-teho d¨ľa v mesiaci vopred k ruk¨˘m XXXXX, si t¨˛to z¨˘konn¨˛ vyživovaciu povinnosť riadne neplnila za obdobie od 14.12.2006 do 25.08.2013, čím na výživnom dlhuje k rukám XXXXX, trvale bytom XXXXX sumu vo výške 4053,57 eur, 

lebo je trestné stíhanie neprípustné podľa § 9 odsek 1 písmeno d

Odôvodnenie:
Vyšetrovateľ Okresného riaditeľstva Policajného zboru v Nitre, vtedajšieho Úradu justičnej a kriminálnej polície, uznesením sp. zn. ORP-754/OVK-NR-2009 zo dňa 22.05.2009 podľa § 199 odsek 1 Trestného poriadku začal trestné stíhanie a uznesením tej istej spisovej značky zo dňa 09.09.2009 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1, odsek 3 písmeno b) Trestného zákona, na skutkovom základe uvedenom vo výroku tohto uznesenia.

Doterajšími výsledkami vyšetrovania, najmä výpoveďami svedkov XXXXX a splnomocnenej zástupkyne Úradu práce, sociálnych vecí a rodiny Nitra XXXXX ako aj príslušnými listinnými dôkazmi nachádzajúcimi sa vo vyšetrovacom spise  ČVS: ORP-754/OVK-NR-2009 bolo preukázané, že skutok, pre ktorý bolo vznesené obvinenie voči XXXXX sa stal, je trestným činom a to prečinom zanedbania povinnej výživy podľa § 207 odsek 1, odsek 3 písmeno b) Trestného zákona a uvedený skutok spáchala obvinená XXXXX.  
Zo správy Veľvyslanectva SR vo Viedni, Úradu policajného pridelenca ako aj kópie  úmrtného listu vydaného matričným úradom vo Viedni pod  číslom 1426/2013  vyplýva, že XXXXX, nar. XXXXX v XXXXX, zomrela dňa 25.08.2013 o 06.30 hod. vo Viedni na adrese Pernerstorfergasse 54/11.  
Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9. 
Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 
S poukazom na skutočnosť, že obvinená XXXXX dňa 25.08.2013, teda v priebehu vyšetrovania, zomrela, trestné stíhanie voči nej je neprípustné a preto som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Renáta Renáčová
prokurátorka